OKRESNÁ PROKURATÚRA LIPTOVSKÝ MIKULÁŠ 
Tomášikova 5, 031 80 Liptovský Mikuláš 1	

Číslo: 1 Pv 209/16/5505-12	Liptovský Mikuláš  03.11.2016
EEČ: 2-39-243-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno e Trestného zákona 

Rozhodol: 	prokurátor Okresnej prokuratúry Liptovský Mikuláš

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX 224, Slovensko
povolanie: elektrikár
väzba: nie
a
poškodenou:  
1.	XXXXX, XXXXX 
sídlo: XXXXX 2927/8, XXXXX XXXXX, Slovensko
v zastúpení: XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal:
 2 838,39 € 
Peňažná suma určená na všeobecne prospešné účely: 100,- € 
Konkrétny adresát peňažnej sumy určenej na všeobecne prospešné účely: Woman Institute Slovakia o. z., Východná 1983, 032 32 Východná, IČO: 42347114,  číslo účtu: SK 8109000000005107931924 
Suma odovzdaná štátu na peňažnú pomoc obetiam trestnej činnosti: 50,- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX 224, Slovensko
povolanie: elektrikár
väzba: nie
ktorý je trestne stíhaný pre trestný čin:
- Prečin Krádež podľa § 212 odsek 2 písmeno e Trestného zákona

realizované policajtom Obv.odd. PZ XXXXX pod spisovou značkou ORP-339/OO-LM-2016.

na tom skutkovom základe, že: 
v mieste svojho trvalého bydliska v rodinnom dome č. 224, XXXXX, okres XXXXX, odberné miesto Stredoslovenská energetika - Distribúcia a. s. so sídlom XXXXX, Pri Račianke 2927/8, XXXXX,  č. 3038929, neoprávnene nainštaloval elektrické pripojenie mimo meracieho zariadenia - elektromeru č. 5328466, a tým vykonal neoprávnený odber elektrickej energie mimo meracieho zariadenia, s napojením elektrospotrebičov, elektrického bojlera, 2 ks  elektrických ohrievačov, mikrovlnnej  rúry, elektrickej konvice, elektrického  sporáka,    čím  za   obdobie od 05. 02. 2016 do 15. 03. 2016 došlo k neoprávnenej spotrebe 20 866 kWh, a spôsobeniu škody spol. Stredoslovenská energetika - Distribúcia a. s. so sídlom XXXXX, Pri Račianke 2927/8, XXXXX,  IČO: 36442151, vo výške 2 838,39 Eur  
 
Odôvodnenie:
Poverený príslušník OO PZ v Liptovskom Mikuláši   pod sp. zn. ORP-339/OO-LM-2016  dňa 06. 05. 2016  podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX, nar. 26. 12. 1966,  za prečin krádeže podľa § 212 ods. 2 písm. e/   Tr. zákona na tom skutkovom základe tak, ako je to uvedené vo výrokovej časti tohto uznesenia. 
Obvinený XXXXX a  splnomocnenec  spol.  Stredoslovenská energetika - Distribúcia a. s. so sídlom XXXXX, Pri Račianke 2927/8, XXXXX – XXXXX uzavreli v dňoch 13. 10. 2016 a 17. 10. 2016  zmier, v rámci ktorého  obvinený XXXXX  vyhlásil, že   spáchal  skutok,   pre    ktorý   je   stíhaný   tak, ako mu bolo  na mediačnom konaní prečítané mediačným úradníkom Okresného súdu v Liptovskom Mikuláši kvalifikované ako prečin krádeže podľa § 212 ods. 2 písm. e/   Tr. zákona. Obvinený  XXXXX  vyhlásil, že dňa 29. 03. 2016  uhradil poštovou poukážkou škodu 2 838, 39 Eur spoločnosti SSE - Distribúcia a. s. XXXXX.
Obvinený je ochotný zložiť na účet prokuratúry peňažnú sumu určenú na všeobecne prospešné účely vo výške 100,- Eur. Z peňažnej sumy určenej na všeobecné prospešné účely chce po schválení zmieru prokurátorom Okresnej prokuratúry v Lipt. Mikuláši poukázať štátu na peňažnú pomoc poškodeným 50 % a za adresáta  50 % určuje  Woman Institute Slovakia o. z., Východná 1983, 032 32 Východná, IČO: 42347114,  číslo účtu: SK 8109000000005107931924.
Splnomocnenec poškodenej spoločnosti XXXXX uviedol, že obvinený XXXXX   uhradil spôsobenú škodu, na ktorej sa spoločne dohodli a ktorú spôsobil uvedeným prečinom a týmto sú ich nároky na náhradu škody v predmetnej trestnej veci uspokojené.  S  obvineným  uzavrel   zmier dobrovoľne a je  si vedomý dôsledku schválenia zmieru. 
Obvinený a splnomocnenec poškodenej spoločnosti  zhodne prehlásili, že zmier uzavreli dobrovoľne,  slobodne, vážne,  súhlasia s obsahom zmieru a sú si vedomí dôsledku schválenia zmieru, ktorým je zastavenie trestného stíhania.     
 Dňa 17. 10.  2016   obvinený  prostredníctvom Okresnej prokuratúry v Lipt. Mikuláši  zložil  na   účet   Krajskej   prokuratúry v Žiline   peňažnú sumu na všeobecne   prospešné   účely  vo   výške 100,- Eur,   určenú    podľa    zmieru  50 %    na   peňažnú   pomoc   obetiam  trestnej činnosti a 50 %  pre Woman Institute Slovakia o. z., Východná 1983, 032 32 Východná, IČO: 42347114,  číslo účtu: SK 8109000000005107931924.
Táto suma je primeraná závažnosti spáchaného prečinu.       
Vzhľadom na povahu a závažnosť spáchaného činu, na mieru akou bol prečinom  dotknutý verejný záujem, na osobu obvineného  a na jeho   osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

JUDr. Ivan Stupka 
prokurátor